ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 16/2553เรื่อง การกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ(ฉบับที่ 22)\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ ข้อ ๑ ให้ยกเลิกความในข้อ 17 และข้อ 18 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 15/2551 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 15) ลงวันที่ 12 พฤษภาคม พ.ศ. 2551 และให้ใช้ความต่อไปนี้แทน "ข้อ 17 ในหมวดนี้ (1) "กองทุนรวม" หมายความว่า กองทุนรวมปิดและกองทุนรวมเปิด (2) "กองทุนรวมอสังหาริมทรัพย์" หมายความว่า กองทุนรวมอสังหาริมทรัพย์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ (3) "เงินทุนจดทะเบียน" หมายความว่า เงินทุนที่บริษัทจัดการได้รับจากการจําหน่ายหน่วยลงทุนและนํามาจดทะเบียนไว้กับสํานักงาน (4) "เงินทุนโครงการ" หมายความว่า วงเงินที่สํานักงานอนุมัติให้จัดตั้งและจัดการกองทุนรวมซึ่งระบุไว้ในโครงการจัดการกองทุนรวม (5) "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม ข้อ 18 ค่าธรรมเนียมการจดทะเบียนและการยื่นคําขอต่าง ๆ ของธุรกิจหลักทรัพย์ประเภทการจัดการกองทุนรวม ให้เป็นไปตามอัตราดังนี้ (1) คําขออนุมัติจัดตั้งกองทุนรวมแบบปกติ คําขอละ 100,000 บาท (2) คําขออนุมัติจัดตั้งกองทุนรวมแบบเป็นการทั่วไป คําขอละ 25,000 บาท (3) คําขออนุมัติจัดตั้งกองทุนรวมอสังหาริมทรัพย์ คําขอละ 100,000 บาท (4) คําขอแปรสภาพโครงการลงทุนตามกฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ ให้เป็นกองทุนรวม คําขอละ 1,000 บาท (5) การจดทะเบียนกองทุนรวม(ก) กรณีที่เป็นกองทุนรวมที่มีอายุไม่เกินหนึ่งปี และมิใช่กองทุนรวมตาม (ค) ทุกจํานวนเงิน 100 ล้านบาทหรือเศษของ 100 ล้านบาท ให้คิดค่าธรรมเนียมในอัตรา 1,000 บาท โดยเมื่อรวมกันแล้วต้องไม่ต่ํากว่า 10,000 บาท แต่ไม่เกิน 75,000 บาท เว้นแต่กองทุนรวมเพื่อการเลี้ยงชีพหรือกองทุนรวมหุ้นระยะยาว ไม่กําหนดจํานวนขั้นต่ํา(ข) กรณีที่เป็นกองทุนรวมที่มีอายุเกินหนึ่งปี และมิใช่กองทุนรวมตาม (ค) ทุกจํานวนเงิน 100 ล้านบาท หรือเศษของ 100 ล้านบาท ให้คิดค่าธรรมเนียมในอัตรา 2,000 บาท โดยเมื่อรวมกันแล้วต้องไม่ต่ํากว่า 20,000 บาท แต่ไม่เกิน 150,000 บาท เว้นแต่กองทุนรวมเพื่อการเลี้ยงชีพหรือกองทุนรวมหุ้นระยะยาว ไม่กําหนดจํานวนขั้นต่ํา(ค) กรณีที่เป็นกองทุนรวมอสังหาริมทรัพย์ ทุกจํานวนเงิน 100 ล้านบาท หรือเศษของ 100 ล้านบาท ให้คิดค่าธรรมเนียมในอัตรา 10,000 บาท การคํานวณเงินทุนตามวรรคหนึ่ง ให้คํานวณจากจํานวนเงินทุนอย่างใดอย่างหนึ่งดังต่อไปนี้(ก) จํานวนเงินทุนจดทะเบียนในกรณีที่เป็นกองทุนรวมปิด หรือกองทุนรวมเปิดซึ่งระบุไว้ในโครงการจัดการกองทุนรวมว่าจะเสนอขายหน่วยลงทุนเพียงครั้งเดียว(ข) จํานวนเงินทุนโครงการในกรณีที่เป็นกองทุนรวมเปิดอื่นใดนอกจาก (ก) (6) คําขอความเห็นชอบเพื่อเพิ่มเงินทุนจดทะเบียนของกองทุนรวมอสังหาริมทรัพย์ คําขอละ 100,000 บาท (7) คําขอแก้ไขรายการทางทะเบียนเพื่อเพิ่มจํานวนเงินทุน(ก) กรณีที่เป็นกองทุนรวมที่มีอายุไม่เกินหนึ่งปี และมิใช่กองทุนรวมตาม (ค)ทุกจํานวนเงิน 100 ล้านบาทหรือเศษของ 100 ล้านบาท ให้คิดค่าธรรมเนียมในอัตรา 1,000 บาท โดยเมื่อรวมกันแล้วต้องไม่ต่ํากว่า 10,000 บาท แต่ไม่เกิน 75,000 บาท เว้นแต่กองทุนรวมเพื่อการเลี้ยงชีพหรือกองทุนรวมหุ้นระยะยาว ไม่กําหนดจํานวนขั้นต่ํา(ข) กรณีที่เป็นกองทุนรวมที่มีอายุเกินหนึ่งปี และมิใช่กองทุนรวมตาม (ค)ทุกจํานวนเงิน 100 ล้านบาทหรือเศษของ 100 ล้านบาท ให้คิดค่าธรรมเนียมในอัตรา 2,000 บาท โดยเมื่อรวมกันแล้วต้องไม่ต่ํากว่า 20,000 บาท แต่ไม่เกิน 150,000 บาท เว้นแต่กองทุนรวมเพื่อการเลี้ยงชีพหรือกองทุนรวมหุ้นระยะยาว ไม่กําหนดจํานวนขั้นต่ํา(ค) กรณีที่เป็นกองทุนรวมอสังหาริมทรัพย์ ทุกจํานวนเงิน 100 ล้านบาท หรือ เศษของ 100 ล้านบาท ให้คิดค่าธรรมเนียมในอัตรา 10,000 บาท การคํานวณเงินทุนตามวรรคหนึ่ง ให้ใช้ราคาตามมูลค่าที่ตราไว้ของหน่วยลงทุนคูณกับจํานวนหน่วยลงทุนที่สามารถเสนอขายเพิ่มเติมได้ โดยให้คํานวณแต่ละคําขอจากจํานวนเงินทุนอย่างใดอย่างหนึ่งดังต่อไปนี้(ก) จํานวนเงินทุนจดทะเบียนที่เพิ่มขึ้นในกรณีที่เป็นกองทุนรวมปิด(ข) จํานวนเงินทุนโครงการที่เพิ่มขึ้นในกรณีที่เป็นกองทุนรวมเปิด(ค) ส่วนต่างระหว่างจํานวนเงินทุนโครงการและจํานวนเงินทุนจดทะเบียน ในกรณีที่เป็นการเปลี่ยนจากกองทุนรวมปิดเป็นกองทุนรวมเปิดหรือเปลี่ยนจากกองทุนรวมเปิดที่เสนอขายหน่วยลงทุนเพียงครั้งเดียวเป็นกองทุนรวมเปิดที่เสนอขายหน่วยลงทุนเพิ่มเติมได้ (8) คําขอรับใบแทนหลักฐานการรับจดทะเบียนหรือหลักฐานการเปลี่ยนแปลงการจดทะเบียน ฉบับละ 500 บาท (9) คําขอแก้ไขเพิ่มเติมโครงการจัดการกองทุนรวม ไม่ว่าในช่วงเวลาก่อนหรือหลังการจดทะเบียนกองทรัพย์สินเป็นกองทุนรวม ให้คิดค่าธรรมเนียมในอัตราเท่ากับผลคูณของจํานวนเงิน 5,000 บาท กับจํานวนรายการที่แก้ไขเพิ่มเติม ทั้งนี้ รายการที่แก้ไขเพิ่มเติม ให้พิจารณาตามรายการที่ปรากฏในระบบพิจารณาคําขอจัดตั้งกองทุนรวม เว้นแต่ในกรณีที่เป็นกองทุนรวมอสังหาริมทรัพย์ที่มิได้ยื่นคําขอจัดตั้งและจัดการกองทุนรวมผ่านระบบดังกล่าว ให้พิจารณาตามรายการที่ปรากฏในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยรายละเอียดโครงการจัดการกองทุนรวมอสังหาริมทรัพย์ การชําระค่าธรรมเนียมตามวรรคหนึ่งไม่ใช้กับกรณีดังต่อไปนี้(ก) คําขอแก้ไขเพิ่มเติมโครงการจัดการกองทุนรวมของกองทุนรวมที่อยู่ระหว่างการพิจารณาคําขออนุมัติจัดตั้งของสํานักงาน(ข) คําขอแก้ไขเพิ่มเติมโครงการจัดการกองทุนรวมที่มีลักษณะเป็นการให้ประโยชน์ต่อผู้ถือหน่วยลงทุนของกองทุนรวม หรือเพื่อให้เป็นไปตามกฎหมายและหลักเกณฑ์ที่คณะกรรมการกํากับตลาดทุนและสํานักงานกําหนด ซึ่งคําขอดังกล่าวได้รับการรับรองจากผู้ดูแลผลประโยชน์ของกองทุนรวมแล้ว (10) คําขอผ่อนผันมิให้การอนุมัติจัดตั้งกองทุนรวมสิ้นสุดลงตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 ในกรณีที่บริษัทจัดการกองทุนรวมยื่นคําขออนุมัติจัดตั้งกองทุนรวมแบบเป็นการทั่วไปไม่เป็นไปตามหลักเกณฑ์และเงื่อนไขที่ประกาศกําหนด คําขอละ 100,000 บาท(11) คําขอตรวจเอกสารของแต่ละกองทุนรวม คําขอละ 50 บาท"ข้อ ๒ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 13 พฤษภาคม พ.ศ. 2553 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ (1) เพื่อปรับปรุงค่าธรรมเนียมการยื่นคําขออนุมัติจัดตั้งกองทุนรวมเป็นไปอย่างเหมาะสมยิ่งขึ้น (2) เพื่อกําหนดค่าธรรมเนียมคําขออนุมัติให้จัดตั้งกองทุนรวมแบบเป็นการทั่วไป แทนค่าธรรมเนียมคําขออนุมัติจัดตั้งกองทุนรวมแบบเป็นกลุ่มคําขอซึ่งถูกยกเลิกไป และ (3) เพื่อกําหนดค่าธรรมเนียมการยื่นคําขอแก้ไขเพิ่มเติมโครงการจัดการกองทุนรวม จึงจําเป็นต้องออกประกาศนี้